有关离别的诗词40首
茫茫人海中,我们能够相聚到一起就是一种缘分,但是有合必有分,就如俗话说“天下无不散之宴席”。不管是和朋友、同学、还是家人,我们都会在分分合合中度过。然而,有些分开就是一辈子的事情。因此,古往今来,多少文人都在感怀离别。且让我们一起体会属于诗人的'离别情愁。
1、《黄鹤楼送孟浩然之广陵》——李白
故人西辞黄鹤楼,烟花三月下扬州。
孤帆远影碧空尽,唯见长江天际流。
2、《送杜少府之任蜀州》——王勃
城阙辅三秦,风烟望五津。
与君离别意,同是宦游人。
海内存知己,天涯若比邻。
无为在岐路,儿女共沾巾。
3、《芙蓉楼送辛渐》——王昌龄
寒雨连江夜入吴,平明送客楚山孤。
洛阳亲友如相问,一片冰心在玉壶。
4、《赋得古原草送别》——白居易
离离原上草,一岁一枯荣。
野火烧不尽,春风吹又生。
远芳侵古道,晴翠接荒城。
又送王孙去,萋萋满别情。
5、《白雪歌送武判官归京》——岑参
北风卷地白草折,胡天八月即飞雪。
忽如一夜春风来,千树万树梨花开。
散入珠帘湿罗幕,狐裘不暖锦衾薄。
将军角弓不得控,都护铁衣冷犹着。
瀚海阑干百丈冰,愁云惨淡万里凝。
中军置酒饮归客,胡琴琵琶与羌笛。
纷纷暮雪下辕门,风掣红旗冻不翻。
轮台东门送君去,去时雪满天山路。
山回路转不见君,雪上空留马行处。
6、《雨霖铃》——柳永
寒蝉凄切,对长亭晚,骤雨初歇。
都门帐饮无绪,留恋处,兰舟摧发。
执手相看泪眼,竟无语凝噎。
念去去千里烟波,暮霭沈沈楚天阔。
多情自古伤离别,更那堪冷落清秋节。
今宵酒醒何处,杨柳岸、晓风残月。
此去经年,应是良辰好景虚设。
便纵有千种风情,更与何人说。
7、《踏莎行》——欧阳修
候馆梅残,溪桥柳细,草薰风暖摇征辔。
离愁渐远渐无穷,迢迢不断如春水。
寸寸柔肠,盈盈粉泪,楼高莫近危阑倚。
平芜尽处是春山,行人更在春山外。
8、《淮上与友人别》——郑谷
扬子江头杨柳春,杨花愁杀渡江人。
数声风笛离亭晚,君向潇湘我向秦。
9、《别董大》——高适
千里黄云白日曛,北风吹雁雪纷纷。
莫愁前路无知己,天下谁人不识君。
10、《送元二使安西》——王维
渭城朝雨浥轻尘,客舍青青柳色新。
劝君更尽一杯酒,西出阳关无故人。
11、《赠汪伦》——李白
李白乘舟将欲行,忽闻岸上踏歌声。
桃花潭水深千尺,不及汪伦送我情。
12、《送杜十四之江南》——孟浩然
荆吴相接水为乡,君去春江正渺茫。
日暮征帆何处泊?天涯一望断人肠。
13、《移家别湖上亭》——戎昱
好是春风湖上亭,柳条藤蔓系离情。
黄莺久住浑相识,欲别频啼四五声。
14、《谢亭送别》——许浑
劳歌一曲解行舟,红叶青山水急流。
日暮酒醒人已远,满天风雨下西楼。
15、《水调歌头》——陈亮
送章德茂大卿使虏
不见南师久,谩说北群空。
当场只手,毕竟还我万夫雄。
自笑堂堂汉使,得似洋洋河水,依旧只流东。
且复穹庐拜,会向篙街行。
尧之都,舜之壤,禹之封,
于中应有,一个半个耻臣戎。
万里腥膻如许,千古英灵安在,磅礴几时通
胡运何须问,赫日自当中。
16、《谢公亭》——李白
谢亭离别处,风景每生愁。
客散青天月,山空碧水流。
池花春映日,窗竹夜鸣秋。
今古一相接,长歌怀旧游。
17、《古别离》——孟郊
欲别牵郎衣,郎今到何处。
不恨归来迟,莫向临邛去。
18、《古怨别》——孟郊
飒飒秋风生,愁人怨离别。
含情两相向,欲语气先咽。
心曲千万端,悲来却难说。
别后唯所思,天涯共明月。
19、《岭上逢久别者又别》——权德舆
十年曾一别,征路此相逢。
马首向何处?夕阳千万峰。
20、《别卢秦卿》——司空曙
知有前期在,难分此夜中。
无将故人酒,不及石尤风。